stanford-oval/wikipedia huggingface dataset:
ปริศนา! นักล่าผี
เนื้อเรื่อง > คดีที่ 4: การละเล่นต้องห้าม

วันหนึ่ง ยาซึฮาระ โอซามุ ประธานนักเรียนของโรงเรียนแห่งหนึ่งมาขอให้นาลช่วยไปสืบคดีประหลาดที่โรงเรียน ซึ่งอาจารย์ในโรงเรียนที่ไม่ให้การต้อนรับคณะของนาลเท่าไหร่นัก นาลให้ยาซึฮาระแบ่งเด็กออกตามกลุ่มเพื่อเล่าเหตุการณ์ที่เกิดขึ้นให้ฟัง เริ่มจากเสียงแปลก ๆ ในห้องโสต ล็อกเกอร์ที่เปิดไม่ออก หุ่นจำลองแยกส่วนเอง เสียงในห้องดนตรี เตียงในห้องพยาบาลที่อยู่ ๆ ก็มีคนมานอน และมีคนเห็นซาคาอุจิเด็กที่ฆ่าตัวตายไปแล้วมาเดินในโรงเรียน และคำสั่งเสียที่ประหลาดคือ “ผมไม่ใช่สุนัข” (นาลและทีมเข้าใจในทันทีว่าเพราะอะไร นั่นเพราะอาจารย์ทุกคนในโรงเรียนเข้มงวดมา และชอบให้คำพูดที่รุนแรงในการสั่งนักเรียน)
กลุ่มอาหารเป็นพิษทั้งห้องโดยมียาซึฮาระรวมอยู่ด้วย (แต่ไม่ใช่อาหารเป็นพิษแต่เพราะกลิ้นเห็นอย่างรุนแรงในห้องจนทำให้นักเรียนทั้งห้องอาเจียน) และคดีไฟไหมห้องเปลี่ยนเสื้อผ้าที่จะไหมทุก 12 วัน นาลพบต้นเหตุของเรื่องทั้งหมด เพราะนักเรียนในโรงเรียนเล่น โยริคิริซามะ ซึ่งก็คือผีถ้วนแก้ว โดนมีกระดาษที่ให้เล่นกันเฉพาะและต้องเอาไปไว้ที่ศาลเจ้าเมื่อเล่นเสร็จ นาลจึงต้องเรียกกำลังเสริมอีกครั้งโดยมียาซึฮาระเป็นอีกหนึ่งคนที่เข้ามาช่วย นาลให้ทุกคนเริ่มไล่ผีจากจุดที่ได้มีการสอบถามว่าเกิดเรื่องประหลาดขึ้น และมาอิฝันบอกเหตุและหลุดปากบอกว่าอาจจะเกิดไฟไหนที่ห้องโสตแทนห้องเปลี่ยนเสื้อผ้าและก็เกิดไฟไหมขึ้นจริง ๆ
และหลังจากนั้นมาอิก็ฝันและพบเหตุการณ์ประหลาดหลายครั้ง มาอิเล่าเรื่องสิ่งที่นาลมาเตือนในฝันให้ทุกคนฟัง จึงทำให้นาลนึกถึงศาสต์การสาปแช่งอีกอย่างขึ้นมาได้คือ โคโดคุ เป็นการเอาแมลงร้ายจำพวกที่มีพิษหลาย ๆ อย่างมาขังรวมกันไว้ให้มันกินกันเองจนกว่าจะเหลือตัวสุดท้าย แล้วนำไปวางไว้ให้คนที่เราต้องการสาปมาเก็บไปพร้อมเงิน แมลงจะนำโชคมาให้แต่เมื่อถึงเวลาแมลงก็จะกินคนเลี้ยง ซึ่งเหมือนกับในโรงเรียนที่มีวิญญาณมากมายแล้วก็เริ่มกินกันเองจนกว่าจะเหลือตัวสุดท้าย
ยาซึฮาระพูดถึงกระดาษที่ใช้ในการเล่นโยริคิริซามะที่เขียนคำว่าปีศาจเป็นวงกลมแทนที่จะเป็นคำว่า โทริอิ (ประตูใหญ่หน้าศาลเจ้า) ทำให้รินรู้ว่านี่คือการสาปแช่งจริง ๆ และมีไว้เพื่อฆ่าคน ซึ่งคน ๆ นั้นก็คืออาจารย์มาซึยามะ ฮิเดฮารุ(อาจารย์ฝ่ายปกครองที่เข้มงวดมาก ๆ) นาลคิดที่จะสะท้อนคำสาปทั้งหมดกลับไปที่เจ้าของคำสาปนั่นคือคนที่เล่นผีถ้วยแก้วทุกคน มาอิรู้สึกโกรธมากที่นาลจะสะท้อนคำสาปซึ่งอาจจะทำให้ทุกคนต้องตาย แต่นาลใช้วิธีสะท้อนคำสาปโดยใช้ฮิโตงาตะที่เขียนชื่อนักเรียนทั้งโรงเรียนไว้เป็นตัวรับคำสาปแทน
เนื้อเรื่อง > คดีที่ 5: เขาวงกตอาบเลือด

นาลถูกขอร้องให้สืบคดีคนหายในคฤหาสน์ของนายกรัฐมนตรี ที่มีโมริ มาโดกะ อาจารย์ที่เป็นคนสอนวิชาโกสต์ฮันเตอร์ให้ แต่เนื่องจากเป็นคดีดังจึงให้ยาซึฮาระมาเป็นตัวแทน (รับบทผู้อำนวยการแทน) และก็ได้ขอความช่วนเหลือจากทีมงานเดิม นาลเริ่มที่การให้ผู้ดูแลบ้านเล่าถึงเหตุการณ์คนหายให้ฟัง และให้ทุกคนออกสำรวจบ้านและวัดทุกห้องเพื่อทำแผนที่บ้าน บ้านถูกต่อเติมจากหลังเดิมทำให้บ้านมีแต่ห้องประหลาด ๆ แถมขั้นบันไดที่มีไม่เท่ากัน การจากที่ต้องวัดและตรวจอย่างระเอียดทำให้พบห้องลับ 2 ห้องซึ่งมีการพบของในห้องนั้นด้วย
เสื้อกาวที่มีเงินโบราณอยู่ในกระเป๋าที่เขียนข้อความประหลาดไว้ (อ่านได้ตอนหลังว่า "คนที่มาที่นี่ตายหมดแล้ว ได้ยินว่าถูกอุราโดะฆ่า รีบหนีไปซะ") หลังจากอาจารย์อิงาราชิ ให้ซึซึกิผู้ช่วยทำพิธีเชิญวิญญาณ ซึซึกิก็หายตัวไป วันต่อมาอาซึกิก็หายไปอีกคน มาอิฝันว่ามีชาย 2 คนพาตัวเธอไปที่ห้องแปลก ๆ ที่ไม่เคยเห็น ฝ่ายไปทางสวน และเข้าไปที่ห้องที่ปูกระเบื้อง เธอถูกเอาวางบนเตียงและก็มีคนเอามีดบาดที่คอเธอ มาอิและเล่าฝันให้ทุกคนฟัง จอห์นตั้งข้อสังเกตว่าคนที่หายไปมีแต่หนุ่ม สาวที่อายุไม่ถึง 30 ทั้งนั้น และคนที่ 3 ก็หายไป เนื่องจากทุกคนในกลุ่มไม่มีใครถึง 30 นาลจึงจำเป็นต้องจับคู่เพื่อให้ช่วยดูแลกันและกัน แต่มีคนที่เกินมายาซึฮาระจึงถอนตัวออกเพื่อออกไปช่วยมาโดกะหาข้อมูลภายนอก นาลต้องการให้มาซาโกะเป็นร่างทรงให้แต่ถูกมาอิคัดค้าน จึงต้องให้รินเชิญวิญญาณแทน
รินเรียกวิญญาณของ 3 คนที่หายไปมาซึ่งก็ได้ความว่าคนที่ฆ่าทุกคนใบ้คือ "อุราโด" ซึ่งถูกใช้เรียกแทนแคร๊กคูล่า อุราโดะจับหนุ่มสาวไปแล้วก็ปาดคอเอาเลือดมาเพื่อจะอาบเพราะตัวเองไม่ค่อยแข็งแรง นาลต้องการที่จะทุบกำแพงเพื่อหาสิ่งที่ต่อเติมบ้านเพื่อปิดไว้ และก็พบกับห้องที่ถูกปิด นาลพบซากศพคนที่หายไปก่อนหน้านี้ เมื่อเรื่องออกมาดังนี้นาลจึงตัดสินใจที่จะถอนกำลังเพราะไล่ผีไม่ได้ และจุดประสงค์ที่แท้จริงก็สำเร็จแล้ว นั่นคือการตรวจสอบว่า ดร.โอลิเวอร์ เดวิส เป็นการแอบอ้าง ในขณะที่กลับลังจะกลับ มาซาโกะ เกิดรู้สึกหึงมาอิกับนาลจึงขอแยกออกไป แล้วเธอก็หายตัวไป นาลจึงต้องค้นหาห้องที่ถูกโบกปูนปิดไว้อีกครั้ง
ในขณะนั้นมาอิก็หลับและฝันอีกครั้ง เธอฝันเห็นนาลที่ชี้ที่อยู่ของมาซาโกะ มาซาโกะที่กลัวมาจนมาอิจึงต้องหยิบลูกกุญแจที่เป็นเครื่องรางของตัวเองให้มาซาโกะไว้ ก่อนที่จะตื่น มาอิเล่าว่ามาซาโกะยังไม่ตายทำให้ทีมงานมีกำลังใจที่จะหาต่อ และก็พบส่วนที่ถูกปิดไว้ มาอิคุ้นมาเพราะตัวเองเคยฝันถึง จึงวิ่งเข้าไปเพื่อช่วยมาซาโกะ เมื่อทุกคหนีอุราโดะได้ นาลก็เล่าให้ฟังว่าได้พบซากโครงกระดูกของผู้สูญหายทุกคนถูกจัดวางไว้อย่างดีในห้อง ๆ หนึ่ง ยาซึฮาระรายงานผลการสืบให้ผู้ดูแลรับทราบและแนะนำให้เผาบ้านทิ้ง เพราะวิญญาณของอุราโดะยึดติดกับบ้าน ถ้าบ้านถูกเผาเค้าก็จะหายไปด้วย
ตัวละคร

ทานิยาม่า ไม (谷山 麻衣 Taniyama Mai)
ชิบุยะ คาซึยะ (渋谷 一也 Shibuya Kazuya)
ริน/หลิน โค่โจ (林 興徐 Rin Koujo)
ทาคิงาว่า โฮโช (滝川 法生 Takigawa Houshou)
มาซึซากิ อายาโกะ (松崎 綾子 Matsuzaki Ayako)
จอห์น บราวน์ (ジョン・ブラウン John Brown)
ฮาระ มาซาโกะ (原 真砂子 Hara Masako)
ยาซึฮาระ โอซามุ (安原 修 Yasuhara Osamu)
รายชื่อตอน

FILE1 "มีวิญญาณชั่วร้ายอยู่มากมาย!?" #1 (FILE1「悪霊がいっぱい!?」#1)
FILE1 "มีวิญญาณชั่วร้ายอยู่มากมาย!?" #2 (FILE1「悪霊がいっぱい!?」#2)
FILE1 "มีวิญญาณชั่วร้ายอยู่มากมาย!?" #3 (FILE1「悪霊がいっぱい!?」#3)
FILE2 "บ้านตุ๊กตา" #1 (FILE2「人形の家」#1)
FILE2 "บ้านตุ๊กตา" #2 (FILE2「人形の家」#2)
FILE2 "บ้านตุ๊กตา" #3 (FILE2「人形の家」#3)
FILE3 "นักสาปแช่งหลังเลิกเรียน" #1 (FILE3「放課後の呪者」#1)
FILE3 "นักสาปแช่งหลังเลิกเรียน" #2 (FILE3「放課後の呪者」#2)
FILE3 "นักสาปแช่งหลังเลิกเรียน" #3 (FILE3「放課後の呪者」#3)
FILE3 "นักสาปแช่งหลังเลิกเรียน" #4 (FILE3「放課後の呪者」#4)
FILE4 เรื่องผีหลอกในสวนสาธารณะ!?" (FILE4「公園の怪談!?」)
FILE5 "ไซเลนท์ คริสต์มาส" #1 (FILE5「サイレント・クリスマス」#1)
FILE5 "ไซเลนท์ คริสต์มาส" #2 (FILE5「サイレント・クリスマス」#2)
FILE6 "การละเล่นต้องห้าม" #1 (FILE6「禁じられた遊び」#1)
FILE6 "การละเล่นต้องห้าม" #2 (FILE6「禁じられた遊び」#2)
FILE6 "การละเล่นต้องห้าม" #3 (FILE6「禁じられた遊び」#3)
FILE6 "การละเล่นต้องห้าม" #4 (FILE6「禁じられた遊び」#4)
FILE7 "เขาวงกตอาบเลือด" #1 (FLIE7 「血ぬられた迷宮」#1)
FILE7 "เขาวงกตอาบเลือด" #2 (FLIE7 「血ぬられた迷宮」#2)
FILE7 "เขาวงกตอาบเลือด" #3 (FLIE7 「血ぬられた迷宮」#3)
FILE7 "เขาวงกตอาบเลือด" #4 (FLIE7 「血ぬられた迷宮」#4)
FILE8 "[บ้านต้องสาป" #1 (FLIE8 「呪いの家」#1)
FILE8 "[บ้านต้องสาป" #2 (FLIE8 「呪いの家」#2)
FILE8 "[บ้านต้องสาป" #3 (FLIE8 「呪いの家」#3)
FILE8 "[บ้านต้องสาป" #4 (FLIE8 「呪いの家」#4)
หม่อมเจ้าสนิทประยูรศักดิ์ รังสิต

| หม่อมเจ้าสนิทประยูรศักดิ์ รังสิต |
| --- | --- |
หม่อมเจ้า ชั้น 5

ประสูติ: 19 สิงหาคม พ.ศ. 2460
สิ้นชีพตักษัย: 10 กันยายน พ.ศ. 2538 (78 ปี)
หม่อม: หม่อมอามีเลีย รังสิต ณ อยุธยา หม่อมนาลินี รังสิต ณ อยุธยา
พระบุตร: หม่อมราชวงศ์พงษ์สนิธ รังสิต หม่อมราชวงศ์จารุวรรณ รังสิต หม่อมราชวงศ์วลัยลักษณ์ รังสิต
ราชสกุล: รังสิต
ราชวงศ์: จักรี
พระบิดา: สมเด็จพระเจ้าบรมวงศ์เธอ กรมพระยาชัยนาทนเรนทร
พระมารดา: หม่อมเอลีซาเบท รังสิต ณ อยุธยา
ศาสนา: พุทธ
หม่อมเจ้าสนิทประยูรศักดิ์ รังสิต (19 สิงหาคม พ.ศ. 2460 – 10 กันยายน พ.ศ. 2538) เป็นพระโอรสในสมเด็จพระเจ้าบรมวงศ์เธอ กรมพระยาชัยนาทนเรนทร ประสูติแต่หม่อมเอลีซาเบท รังสิต ณ อยุธยา
พระประวัติ > ประสูติ

หม่อมเจ้าสนิทประยูรศักดิ์ รังสิต มีพระนามลำลองว่า ท่านชายเล็ก เป็นพระโอรสในสมเด็จพระเจ้าบรมวงศ์เธอ กรมพระยาชัยนาทนเรนทร ประสูติแต่หม่อมเอลีซาเบท รังสิต ณ อยุธยา เมื่อวันที่ 19 สิงหาคม พ.ศ. 2460 มีโสทรเชษฐาและโสทรขนิษฐา 2 องค์ คือ หม่อมเจ้าปิยะรังสิต รังสิต (25 ธันวาคม พ.ศ. 2456 – 1 กุมภาพันธ์ พ.ศ. 2533) และจารุลักษณ์กัลยาณี บูรณะนนท์ (เดิม: หม่อมเจ้าจารุลักษณ์กัลยาณี รังสิต; 7 สิงหาคม พ.ศ. 2467 - 3 สิงหาคม พ.ศ. 2555)
พระประวัติ > การศึกษา

หม่อมเจ้าสนิทประยูรศักดิ์ทรงศึกษาที่โรงเรียนเทพศิรินทร์ เมื่อปี พ.ศ. 2468 เลขประจำตัว ท.ศ.2978 และเป็นนักเรียนเก่าเทพศิรินทร์ DSA
พระประวัติ > ครอบครัว

หม่อมเจ้าสนิทประยูรศักดิ์ เสกสมรสกับหม่อมอามีเลีย (สกุลเดิม มอนตอลติ) และหม่อมนาลินี (สกุลเดิม สุขนิล) มีโอรสธิดา 3 คน ได้แก่
หม่อมราชวงศ์พงษ์สนิธ รังสิต สมรสกับ วชิราพร รังสิต ณ อยุธยา
หม่อมราชวงศ์จารุวรรณ รังสิต สมรสกับอเล็กซานเดอร์ ซูรซก
อเล็กซานเดอร์ คิม ซูรซก
แคเธอรีน ไอช่า ซูรซก
หม่อมราชวงศ์วลัยลักษณ์ รังสิต
พระประวัติ > สิ้นชีพิตักษัย

หม่อมเจ้าสนิทประยูรศักดิ์ รังสิต สิ้นชีพิตักษัยเมื่อวันที่ 10 กันยายน พ.ศ. 2538 สิริชันษา 78 ปี พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานพระโกศราชวงศ์ และ พระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์

พ.ศ. 2506 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2524 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2499 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้าวิเศษ (ต.จ.ว.)
พ.ศ. 2513 –  เหรียญสนองเสรีชน (ส.ส.ช.)
แองจิล่า แกรนท์

| แองจิล่า แกรนท์ (แองจี้) |
| --- | --- |
แองจิล่า แกรนท์ (ซ้าย) และ มาริสา แอนนิต้า ในนิตยสาร Sister After Class นางแบบ
สารนิเทศภูมิหลัง
เกิด: 3 กรกฎาคม พ.ศ. 2524 (43 ปี) แองจิล่า แกรนท์
คู่สมรส: Alex Stinson
อาชีพ: นักร้อง, นักแสดง, พิธีกร, ดีเจ
ปีที่แสดง: พ.ศ. 2535 - ปัจจุบัน
ผลงานเด่น: ปอบ หวีด สยอง (2544)
สังกัด: จีเอ็มเอ็ม แกรมมี่
ฐานข้อมูล
IMDb
ThaiFilmDb
แองจิล่า แกรนท์ หริอ แองจี้ แกรนท์ (ชื่อเล่น: แองจี้) เป็นลูกครึ่งไทย-ออสเตรเลีย และเป็น นักร้อง นักแสดงชาวไทย
ประวัติ

แองจิล่า แกรนท์ หรือ แองจี้ เกิดในประเทศไทยเมื่อวันที่ 3 กรกฎาคม พ.ศ. 2524 เป็น นักร้อง นักแสดงชาวไทย เข้าสู่วงการด้วยการถ่ายแบบนิตยสารวัยรุ่นชื่อดังในอดีต เช่น THE BOY, สุดสัปดาห์, GLRT และเป็นพิธีกรรายการ ทีนทอล์ค
ด้านการศึกษาสำเร็จการศึกษาระดับมัธยมศึกษา โรงเรียนนานาชาติร่วมฤดี ปัจจุบันสำเร็จการศึกษาระดับปริญญาตรี Queensland University of Technology (ประเทศออสเตรีย) สาขา Music Technology แล้วก็ค่อยเปลี่ยนไปเรียนซาวน์ดีไซน์สายละครเวทีที่ Victonan College of the Arts
แองจี้ ได้มีโอกาสเป็นศิลปิน-นักร้องอยู่ที่ค่าย แกรมมี่ โดยออกอัลบั้มเฉพาะกิจร่วมกับพิธีกรรายการทีนทอล์ค ชื่ออัลบั้มว่า "Teen Track 2T" เพลงเดี่ยวที่ได้ร้องคือเพลง "ฝันนิรันดร" และเพลง "ปล่อย ปล่อย" อัลบั้มนี้ถูกวางแผงเมื่อปี 2542 หลังจากนั้น แองจี้ก็มีผลงานภาพยนตร์เรื่อง ปอบ หวีด สยอง รับบทเป็น ฟ้า ซึ่งถือว่าผลงานชิ้นนี้ำให้เธอเป็นที่รู้จักอย่างมาก จากนั้นเธอก็ได้หายไปจากวงการบันเทิง เพราะเธอไปเรียนต่อที่ต่างประเทศนั่นเอง
ปัจจุบันแองจี้ตั้งถิ่นฐานอยู่ในประเทศออสเตรเลีย เธอทำงานอยู่ที่ Freelance Sound Designer และเป็นวีเจอยู่ที่ ABC Radio
ผลงาน > งานเพลง

| ปกอัลบั้ม | ข้อมูล | ชื่อเพลง |
| --- | --- | --- |
| align="left"| ทีนทอล์ค 2T (Teen Track 2T) Format: CD  Released: 15 กรกฎาคม พ.ศ. 2542  Label: GMM Grammy |  ยิ้ม ยิ้ม  ฝันนิรันดร  กอด กอด  ล้าน ล้าน  คู่ คู่  เก็บ เก็บ  หา หา  ปล่อย ปล่อย  ฝาก ฝาก  เกม เกม  ดาว ดาว  ยิ้ม ยิ้ม-ยังไม่ remix |  |
ผลงาน > ละครโทรทัศน์

ละครเรื่อง "ไฟในดวงตา" ออกอากาศทางช่อง 3 (พ.ศ. 2536)
ผลงาน > ภาพยนตร์

| ภาพยนตร์ |
| --- | --- | --- | --- | --- |

| ปี พ.ศ. | เรื่อง | รับบทเป็น | คู่กับ | หมายเหตุ |
| 2544 | ปอบ หวีด สยอง | ฟ้า | ดนัย สมุทรโคจร | ค่ายสหมงคลฟิล์ม |
ผลงาน > ผลงานพิธีกร

พิธีกรรายการ ทีนทอล์ค (ช่อง 5)
พิธีกรรายการ EO Today (ช่อง 5)
ผลงาน > มิวสิควีดีโอ

เพลง "ไปด้วยกันนะ" ของ คริสติน่า อากีล่าร์
เพลง "แก๊งใจง่าย" ของ บอยสเก๊าท์
เพลง "ร.ฟ.ร. (Love Train)" ของ เจ-เจตริน วรรธนะสิน
เพลง "ทำไมต้องรักเธอ" ของ เติ้ล-เต้-ติว บีเคเค
ผลงาน > ผลงานอื่น ๆ

โฆษณา โรออน
โฆษณา แป้งเด็ก
โฆษณา โฟมล้างหน้า ฯลฯ
เป็นวีเจอยู่ที่ ABC Radio ที่ประเทศออสเตรเลีย
ร่วมทำหนังสั้นเรื่อง Remembrance (ค.ศ. 2014)
เข้าร่วมทำงานด้านเสียงในโฆษณาให้กับ อพอลโล แลป 2001 ของ ไตรเทพ วงศ์ไพบูลย์
แหล่งข้อมูลอื่น

แองจิล่า แกรนท์เก็บถาวร 2018-11-09 ที่ เวย์แบ็กแมชชีน (เว็บไซต์ส่วนตัว)
(instagram แองจี้ แองจิล่า แกรนท์ @angiegrant)
หม่อมเจ้าขจรจบกิตติคุณ กิติยากร

| หม่อมเจ้าขจรจบกิตติคุณ กิติยากร |
| --- | --- |
หม่อมเจ้า ชั้น 5
ประสูติ: 15 มีนาคม พ.ศ. 2444
สิ้นชีพตักษัย: 28 มกราคม พ.ศ. 2510 (65 ปี)
หม่อม: หม่อมราชวงศ์วิจิตรโฉม กิติยากร
บุตร: หม่อมราชวงศ์สฤษดิคุณ กิติยากร  หม่อมราชวงศ์เกียรติคุณ กิติยากร หม่อมราชวงศ์สุจิตคุณ สารสิน
ราชสกุล: กิติยากร
ราชวงศ์: จักรี
พระบิดา: พระเจ้าบรมวงศ์เธอ กรมพระจันทบุรีนฤนาถ
พระมารดา: หม่อมเจ้าอับศรสมาน กิติยากร
| ธรรมเนียมพระยศของ พันตรี หม่อมเจ้าขจรจบกิตติคุณ กิติยากร |
| --- | --- |
การทูล: ฝ่าพระบาท
การแทนตน: กระหม่อม/หม่อมฉัน
การขานรับ: กระหม่อม/เพคะ
พันตรี หม่อมเจ้าขจรจบกิตติคุณ กิติยากร  (15 มีนาคม พ.ศ. 2444 - 28 มกราคม พ.ศ. 2510)  เป็นพระโอรสในพระเจ้าบรมวงศ์เธอ กรมพระจันทบุรีนฤนาถ กับหม่อมเจ้าอับศรสมาน กิติยากร (ราชสกุลเดิม เทวกุล)
ประวัติและสำเร็จการศึกษา

หม่อมเจ้าขจรจบกิตติคุณ เมื่อทรงสำเร็จการศึกษาจากโรงเรียนราชวิทยาลัย สมัยบางขวางแล้ว ก็ทรงศึกษาต่อที่ประเทศฝรั่งเศส เมื่อพ.ศ. 2457 จบหลักสูตรโรงเรียนนายร้อยทหารบก รับราชการทหารบก ประจำกรมจเรทหารบกเมื่อพ.ศ. 2466 ทรงสอนวิชาประวัติศาสตร์ทหารที่โรงเรียนเสนาธิการทหาร กระทรวงกลาโหม ทรงก่อตั้งโรงเรียนการปืนกลสำหรับนายทหารที่จังหวัดสระบุรี จากนั้นเข้าประจำกรมทหารมหาดเล็ก และกรมจเรทหารราบ ตามลำดับ
หม่อมเจ้าขจรจบกิตติคุณ ได้รับพระราชทานยศพันตรี ประจำกรมเสนาธิการทหารบก ได้รับโปรดเกล้าฯ ให้ไปศึกษาต่อโรงเรียนเสนาธิการทหาร ที่กรุงปารีส แต่ยังไม่ทันจบก็เกิดการเปลี่ยนแปลงการปกครอง ทรงถูกปลดประจำการ และต้องเสด็จกลับประเทศไทย
หลังการเปลี่ยนแปลงการปกครอง เป็นอาจารย์พิเศษที่คณะอักษรศาสตร์ และคณะรัฐศาสตร์ จุฬาลงกรณ์มหาวิทยาลัย และทรงดำรงตำแหน่งนายกสมาคมฝรั่งเศส
หม่อมเจ้าขจรจบกิตติคุณ เป็นนักร้องประจำวงลายคราม เป็นผู้แปลหนังสือ แนวรบด้านตะวันตก เหตุการณ์ไม่เปลี่ยนแปลง (All Quiet on The Western Front)  จากผลงานประพันธ์ภาษาเยอรมันของ เอริค มาเรีย เรอมาร์ค (Erich Maria Remarque) ไว้ตั้งแต่ พ.ศ. 2472
ครอบครัว

หม่อมเจ้าขจรจบกิตติคุณ กิติยากร เสกสมรสกับหม่อมราชวงศ์วิจิตรโฉม กิติยากร (ราชสกุลเดิม ชยางกูร; 22 มีนาคม พ.ศ. 2454 - 13 สิงหาคม พ.ศ. 2534) เมื่อวันที่ 4 มกราคม พ.ศ. 2477  มีโอรสธิดา 3 คน ได้แก่
หม่อมราชวงศ์เกียรติคุณ กิติยากร (23 มิถุนายน พ.ศ. 2478 - 8 พฤศจิกายน พ.ศ. 2557) อดีตผู้อำนวยการศูนย์พาณิชยกรรม นครลอสแอนเจลิส สมรสกับอาภัสรา หงสกุล นางงามจักรวาล เมื่อพ.ศ. 2510 ภายหลังได้หย่ากัน มีบุตร 1 คน คือ
หม่อมหลวงรุ่งคุณ กิติยากร
หม่อมราชวงศ์สฤษดิคุณ กิติยากร (11 สิงหาคม พ.ศ. 2480 - 21 กันยายน พ.ศ. 2554) อดีตประธานกรรมการ บริษัท เชลล์ ประเทศไทย และกรรมการธนาคารกสิกรไทย สมรสกับหม่อมราชวงศ์เดือนเด่น กิติยากร (ราชสกุลเดิม สวัสดิวัตน์)
หม่อมราชวงศ์สุจิตคุณ สารสิน (12 พฤศจิกายน พ.ศ. 2481) สมรสกับอาสา สารสิน อดีตราชเลขาธิการ
หม่อมเจ้าขจรจบกิตติคุณ กิติยากร สิ้นชีพิตักษัยเมื่อวันที่ 28 มกราคม พ.ศ. 2510 สิริชันษา 65 ปี มีพิธีพระราชทานเพลิงศพเมื่อวันที่ 22 มีนาคม พ.ศ. 2510 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
พระเกียรติยศ > เครื่องราชอิสริยาภรณ์

พ.ศ. 2497 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2474 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 4 (ป.ป.ร.4)
พ.ศ. 2497 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2503 –  เหรียญราชรุจิทอง รัชกาลที่ 9 (ร.จ.ท.9)
พ.ศ. 2446 –  เหรียญทวีธาภิเศก (ท.ศ.)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
พระเกียรติยศ > พระยศ > พระยศทางทหาร

12 สิงหาคม พ.ศ. 2465: นายร้อยตรี
7 พฤษภาคม พ.ศ. 2470: นายร้อยเอก
โรงเรียนสาธิต

โรงเรียนสาธิต (Demonstration School) เป็นโรงเรียนที่จัดตั้งขึ้นภายใต้การดูแลของคณะศึกษาศาสตร์/ครุศาสตร์ของมหาวิทยาลัยต่าง ๆ เพื่อให้เป็นสถานฝึกปฏิบัติการทางการศึกษา และเป็นสถานที่ฝึกการปฏิบัติงานของคณะศึกษาศาสตร์/ครุศาสตร์ก่อนที่นิสิตนักศึกษาจะสำเร็จการศึกษา
โรงเรียนสาธิต คือ โรงเรียนประถมและมัธยมในกำกับของมหาวิทยาลัยต่าง ๆ เพื่อให้เป็นสถานฝึกปฏิบัติการทางการศึกษาและเป็นสถานที่ฝึกการปฏิบัติงานของนักศึกษาหรือเด็กฝึกงานเพื่อที่จะเป็นคุณครูในอนาคตหรือเพื่อใช้เป็นสถานที่ศึกษาวิจัยงานต่างๆ
สำหรับโรงเรียนสาธิตในประเทศไทยนั้นจะเป็นโรงเรียนที่จัดตั้งขึ้นภายใต้การดูแลของคณะศึกษาศาสตร์หรือคณะครุศาสตร์ของมหาวิทยาลัยต่าง ๆ เพื่อให้เป็นสถานฝึกปฏิบัติการทางการศึกษาและเป็นสถานที่ฝึกการปฏิบัติงานของคณะศึกษาศาสตร์หรือคณะครุศาสตร์ก่อนที่นิสิตนักศึกษาจะสำเร็จการศึกษา
การสังเกตการณ์ในห้องเรียน

การสังเกตการณ์ในห้องเรียนอาจสังเกตการณ์ได้โดยอาจารย์ในมหาวิทยาลัยเพื่อประเมินคุณครูหรือนักเรียนด้วยกระจกหรือกล้องต่างๆที่ถูกซ่อนไว้โดยที่ไม่ให้นักเรียนรู้ว่าอยู่จุดไหน แต่สำหรับโรงเรียนสาธิตในปัจจุบันเกือบทั้งหมดได้มีการเปลี่ยนจากกระจกมาเป็นกล้องวงจรปิดแล้ว แต่ต่างจากโรงเรียนอื่นโดยกล้องวงจรปิดที่ติดตั้งนั้นนักเรียนจะไม่สามารถรู้ได้ว่ากล้องวงจรปิดถูกติดตั้งไว้ที่จุดไหนบ้าง
สังกัดของโรงเรียนสาธิต > สังกัดมหาวิทยาลัยของรัฐ

โรงเรียนสาธิตในสังกัดมหาวิทยาลัยของรัฐ มีทั้งหมด 4 แห่ง ดังนี้
| โรงเรียน | สังกัด |
| --- | --- |
โรงเรียนสาธิตแห่งมหาวิทยาลัยนครพนม พนมพิทยพัฒน์: มหาวิทยาลัยนครพนม
โรงเรียนมัธยมสาธิตมหาวิทยาลัยนเรศวร: มหาวิทยาลัยนเรศวร
โรงเรียนสาธิตมหาวิทยาลัยนเรศวร (ปฐมวัยและประถมศึกษา): มหาวิทยาลัยนเรศวร
โรงเรียนสาธิตมหาวิทยาลัยมหาสารคาม (ฝ่ายประถม): มหาวิทยาลัยมหาสารคาม
โรงเรียนสาธิตมหาวิทยาลัยมหาสารคาม (ฝ่ายมัธยม): มหาวิทยาลัยมหาสารคาม
โรงเรียนสาธิตมหาวิทยาลัยรามคำแหง (ฝ่ายประถม): มหาวิทยาลัยรามคำแหง
โรงเรียนสาธิตมหาวิทยาลัยรามคำแหง (ฝ่ายมัธยม): มหาวิทยาลัยรามคำแหง
สังกัดของโรงเรียนสาธิต > สังกัดมหาวิทยาลัยเทคโนโลยีราชมงคล

ปัจจุบัน โรงเรียนสาธิตในสังกัดมหาวิทยาลัยเทคโนโลยีราชมงคล มีทั้งหมด 3 แห่ง ดังนี้
โรงเรียนสาธิตนวัตกรรม มหาวิทยาลัยเทคโนโลยีราชมงคลธัญบุรี
โรงเรียนอนุบาลสาธิตราชมงคล มหาวิทยาลัยเทคโนโลยีราชมงคลธัญบุรี
โรงเรียนสาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสาน
สังกัดของโรงเรียนสาธิต > สังกัดมหาวิทยาลัยเอกชน

ปัจจุบัน โรงเรียนสาธิตในสังกัดมหาวิทยาลัยเอกชน มีทั้งหมด 5 แห่ง ดังนี้
โรงเรียนสาธิตมหาวิทยาลัยกรุงเทพธนบุรี
โรงเรียนสาธิตสถาบันการจัดการปัญญาภิวัฒน์
โรงเรียนสาธิตแห่งมหาวิทยาลัยรังสิต
โรงเรียนสาธิตแห่งมหาวิทยาลัยรังสิต เชียงใหม่
โรงเรียนสาธิตปฐมวัย มหาวิทยาลัยหอการค้าไทย
โครงการ วมว

โรงเรียนลือคำหาญวารินชำราบ มหาวิทยาลัยอุบลราชธานี
โรงเรียนนราธิวาส มหาวิทยาลัยนราธิวาสราชนครินทร์
โรงเรียนหนองคายวิทยาคาร มหาวิทยาลัยขอนแก่น วิทยาเขตหนองคาย
โรงเรียนกาฬสินธุ์พิทยาสรรพ์ มหาวิทยาลัยกาฬสินธุ์ โรงเรียนสาธิตมหาวิทยาลัยเชียงใหม่
โรงเรียนสาธิตเดิมในมหาวิทยาลัยวิสคอนซิน-โอแคลร์มีกระจกบนชั้นข้างบนเพื่อให้อาจารย์สามารถดูห้องเรียนได้
โรงเรียนสาธิตเดิมในมหาวิทยาลัยวิสคอนซิน-โอแคลร์มีกระจกไว้เพื่อให้อาจารย์สามารถสังเกตการณ์ห้องเรียนได้
ตรีชฎา เพชรรัตน์

| ตรีชฎา หงษ์หยก |
| --- | --- |

เกิด: ศักนรินทร์ มาลยาภรณ์ 5 ตุลาคม พ.ศ. 2529 (38 ปี) จังหวัดพังงา ประเทศไทย
ชื่ออื่น: ปอย
ศิษย์เก่า: โรงเรียนภูเก็ตวิทยาลัย
อาชีพ:  นักแสดง  นางแบบ  นักธุรกิจ 
ปีปฏิบัติงาน: พ.ศ. 2547–ปัจจุบัน
ตัวแทน: ยูนิเวิร์สอาร์ติสต์เมเนจเมนต์
มีชื่อเสียงจาก: มิสทิฟฟานี่ยูนิเวิร์ส 2547 มิสอินเตอร์เนชั่นแนลควีน 2547
ส่วนสูง: 173 cm (5 ft 8 in)
คู่สมรส: บรรลุ หงษ์หยก (สมรส 2566)
บิดามารดา: สุรศักดิ์ มาลยาภรณ์ (บิดา) สุวภัทร เพชรรัตน์ (มารดา)
รางวัล: มิสทิฟฟานี่ยูนิเวิร์ส 2547 มิสอินเตอร์เนชั่นแนลควีน 2547
ตรีชฎา หงษ์หยก (เกิด 5 ตุลาคม พ.ศ. 2529) ชื่อเล่น ปอย เป็นนักแสดงและนางแบบชาวไทย มีชื่อเสียงเป็นอย่างมากหลังประกวดเวทีนางงามระดับประเทศและระดับนานาชาติ ประจำปี 2547 หลังจากนั้นได้เซ็นสัญญาเป็นนักแสดงหลักในบริษัท Universe Hongkong ซึ่งเป็นค่ายภาพยนตร์ที่ประเทศฮ่องกง ปัจจุบันดำรงเป็นประธานบริษัทในเครือ BIOMT ซึ่งเป็นบริษัทโรงงานและรับวิจัย Biotechnology ย่านอโศก กรุงเทพมหานคร อ้างอิงปี 2565 กรมพัฒนาธุรกิจการค้า
ประวัติ

ปอย ตรีชฎา เป็นบุตรของนางสุวภัทร เพชรรัตน์ บิดาบังเกิดเกล้าคือ นายสุรศักดิ์ มาลยาภรณ์ มีน้องสาว ชื่อบี (ศุภนิดา มาลยาภรณ์) จบการศึกษาระดับประถมศึกษาจาก โรงเรียนเทศบาลเมืองภูเก็ต , มัธยมศึกษาตอนต้นจากโรงเรียนเทพมิตรศึกษา, มัธยมศึกษาตอนปลายจากโรงเรียนภูเก็ตวิทยาลัย เคยศึกษา ที่คณะวิทยาการจัดการ สาขานิเทศศาสตร์ ภาคพิเศษ มหาวิทยาลัยสวนดุสิต, คณะนิติศาสตร์ มหาวิทยาลัยอัสสัมชัญ, คณะศิลปกรรมศาสตร์ เอกการแสดง มหาวิทยาลัยสยาม ซึ่งอยู่ในเครือซูเปอร์สตาร์ อะคาเดมี่ และคณะวิทยาศาสตร์และเทคโนโลยี สาขาวิชาเทคโนโลยีเครื่องสำอาง มหาวิทยาลัยนอร์ทเชียงใหม่ ตามลำดับ หลังจากนั้นได้โอนหน่วยกิตจากมหาวิทยาลัยนอร์ทเชียงใหม่ มาสมทบกับที่มหาวิทยาลัยสยาม จนได้รับวุฒิการศึกษา ศิลปกรรมศาสตรบัณฑิต
ขณะอายุ 18ปีได้ประกวดมิสทิฟฟานี่ยูนิเวิร์ส  ประจำปี 2547 และได้รับตำแหน่งชนะเลิศ เป็นตัวแทนเข้าประกวดมิสอินเตอร์เนชั่นแนลควีนในโรงละครทิฟฟานีพัทยา จนได้รับตำแหน่งชนะเลิศ จึงเข้าสู่วงการบันเทิงเต็มตัว มีผลงานถ่ายแบบ การแสดงภาพยนตร์ ละคร และมิวสิกวิดีโอ
ตั้งแต่ปี 2556 ได้ร่วมแสดงในภาพยนตร์ฮ่องกง ได้ร่วมงานกับนักแสดงที่มีชื่อเสียง เช่น จาง เจียฮุย, กู่ เทียนเล่อ, หลิว ชิงหวิน และได้เซ็นสัญญากับบริษัทยูนิเวอร์สอาร์ติสต์เมเนจเมนต์ ของฮ่องกง และได้มีผลมาเรื่อย ๆ จนถึงปัจจุบัน
ปอย ตรีชฎา ได้สมรสกับ บรรลุ หงษ์หยก ในปี พ.ศ. 2566 โดยได้เข้าเฝ้า สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ก่อนเข้าพิธีสมรสตามประเพณีเปอรานากัน ในวันที่ 1 มีนาคม พ.ศ. 2566
จุดยืนทางการเมือง

ปอย ตรีชฎา ประกาศจุดยืนไม่สนับสนุนรัฐบาลประยุทธ์ จันทร์โอชาหลังจากปรากฎโพสต์ในเฟซบุ๊กปลอมของจิรายุส วรรธนะสิน กล่าวว่าเธอเป็นกลุ่มกปปส.
ผลงาน > ภาพยนตร์

จ๊ะเอ๋ โกยแล้วจ้า (2009) รับบทเป็น ปอย
With Love…ด้วยรัก (2010) รับบทเป็น สายฟ้า
ปล้นนะยะ 2 อั๊ยยยย่ะ (2012) รับบทเป็น หมอยิ่งลักษณ์
The White Storm (2013) รับบทเป็น มีนา
From Vegas to Macau II (2015)
Insomnia Lover (2016)
Witch Doctor (2016)
Poker Queen (2016)
Game 2 (2018)
Dragon lady (2019)
ผลงาน > ละครโทรทัศน์

| ปี พ> ศ. | เรื่อง | บทบาท | สถานีโทรทัศน์ |
| --- | --- | --- | --- |
| 2550 | รักเธอทุกวัน | มนซี่ | ช่อง 3 |
| 2551 | หมวยอินเตอร์ | หลิงหลิง (รับเชิญ) | ช่อง 7 |
| 2560 | นางแค้น | ซินดี้ สมฤทธิ์ | ช่องเวิร์คพอยท์ |
| 2567 | อนาฅต ตอน นิราศแกะดำ | วี | เน็ตฟลิกซ์ |
ผลงาน > มิวสิกวีดีโอ

เพลง ไม่ใช่ผู้ชาย ของวง ดูบาดู
เพลง สุขุมวิท ของวง ดูบาดู
เพลง จากคนหนึ่งถึงอีกคน ของปาน ธนพร
เพลง ความเฉยชาคือการบอกลาโดยไม่ต้องออกเสียง ของ เต้น นรารักษ์
เพลง วิธีใช้ ของ สิงโต นำโชค feat. แสตมป์ อภิวัชร์ เอื้อถาวรสุข
เพลง LOVE ของ ดัง พันกร ร่วมกับ BOY@MEN
เพลง ต้องทำอย่างไร  ของ วง Portrait
เพลง นี่เธอได้ยินอะไรบ้างไหมของ Solid G โดย คุณบอยโกสิยพงษ์
รางวัล

มิสทิฟฟานี่ยูนิเวิร์ส 2547
มิสอินเตอร์เนชั่นแนลควีน 2547
รางวัล The Nine Fever Awards ครั้งที่ 1 สาขา Miss Queen Fever สาวประเภทสองที่ได้รับความนิยม
แหล่งข้อมูลอื่น

ปอย ตรีชฎา ที่เฟซบุ๊ก
ปอย ตรีชฎา ที่เอกซ์ (ทวิตเตอร์)
poydtreechada ที่อินสตาแกรม
ตรีชฎา เพชรรัตน์ ที่ซินล่างเวย์ปั๋ว (ในภาษาจีน)
ตรีชฎา เพชรรัตน์ ที่อินเทอร์เน็ตมูวีเดตาเบส
อนุสาวรีย์สามบูรพาจารย์

| --- | --- |
อนุสาวรีย์สามบูรพาจารย์ ในปัจจุบัน

ที่ตั้ง: มหาวิทยาลัยเกษตรศาสตร์ เขตจตุจักร กรุงเทพมหานคร
ประเภท: อนุสาวรีย์
การเปิด:  2 กุมภาพันธ์ พ.ศ. 2511 (หลวงสุวรรณวาจกกสิกิจ)  2 กุมภาพันธ์ พ.ศ. 2538 (สามบูรพาจารย์) 
อุทิศแด่:  หลวงสุวรรณวาจกกสิกิจ (ทองดี เรศานนท์)  พระช่วงเกษตรศิลปการ (ช่วง โลจายะ)  หลวงอิงคศรีกสิการ (อินทรี จันทรสถิตย์) 
อนุสาวรีย์สามบูรพาจารย์ หรือ อนุสาวรีย์สามเสือแห่งเกษตร เป็นอนุสาวรีย์รูปเหมือนของสามบูรพาจารย์ผู้ริเริ่มสถาปนาวิทยาลัยเกษตรศาสตร์ คือพระช่วงเกษตรศิลปการ (ช่วง โลจายะ) หลวงสุวรรณวาจกกสิกิจ (ทองดี เรศานนท์) และหลวงอิงคศรีกสิการ (อินทรี จันทรสถิตย์) ประดิษฐาน ณ ลานอนุสาวรีย์สามบูรพาจารย์ หน้าสถาบันเกษตราธิการ สำนักงานปลัดกระทรวงเกษตรและสหกรณ์  ภายในมหาวิทยาลัยเกษตรศาสตร์ วิทยาเขตบางเขน
ประวัติ

“สามเสือเกษตร” เป็นฉายาที่เจ้าพระยาธรรมศักดิ์มนตรี (สนั่น เทพหัสดิน ณ อยุธยา) ใช้เรียกแทนบุคคลสามคน ได้แก่ พระช่วงเกษตรศิลปการ (ช่วง โลจายะ) หลวงสุวรรณวาจกกสิกิจ (ทองดี เรศานนท์) และหลวงอิงคศรีกสิการ (อินทรี จันทรสถิตย์) ผู้มีคุณูปการในการพัฒนาวงการเกษตรไทยและเผยแพร่คุณประโยชน์ทางเกษตรกรรมไปสู่สาธารณชนซึ่งถือเป็นอาชีพหลักและอาชีพเดียวของราษฎรไทยในสมัยนั้นที่สร้างการเศรษฐกิจขึ้นอย่างเป็นระบบในประเทศไทย นอกจากนี้บุคคลทั้งสามยังเป็นผู้วางรากฐานการเกษตรและการศึกษาด้านเกษตรศาสตร์ของประเทศไทย อันนำไปสู่การสถาปนาสถาบันทางเกษตรศาสตร์เป็นการเฉพาะ และมีวิวัฒนาการมาเป็นมหาวิทยาลัยเกษตรศาสตร์ในปัจจุบัน
จำเดิมในทศวรรษที่สามของการครบรอบการสถาปนามหาวิทยาลัยเกษตรศาสตร์ ณ พื้นที่ลานด้านหน้าสถาบันเกษตราธิการ สำนักงานปลัดกระทรวงเกษตรและสหกรณ์ ได้มีการสถาปนาอนุสาวรีย์หลวงสุวรรณวาจกกสิกิจ (ทองดี เรศานนท์) ขึ้น โดยมีหม่อมเจ้าสิทธิพร กฤดากร ประกอบพิธีเปิดอนุสาวรีย์ในวันที่ 2 กุมภาพันธ์ พ.ศ. 2511 ซึ่งเป็นวันครบรอบปีที่ 25 แห่งการสถาปนามหาวิทยาลัยเกษตรศาสตร์ ต่อมาในวาระการครบรอบปีที่ 50 แห่งการสถาปนามหาวิทยาลัยเกษตรศาสตร์ ได้มีการสร้างอนุสาวรีย์พระช่วงเกษตรศิลปการ (ช่วง โลจายะ) และหลวงอิงคศรีกสิการ (อินทรี จันทรสถิตย์) เพิ่มเติมให้เป็นอนุสาวรีย์ "สามเสือแห่งเกษตร" และมีพิธีเปิดในวันที่ 2 กุมภาพันธ์ พ.ศ. 2538